पाएं अपने शहर की ताज़ा ख़बरें और फ्री ई-पेपरडाउनलोड करें
जिले के विभिन्न स्वास्थ्य संस्थानों में कार्यरत मानदेय कर्मियों को पारिश्रमिक 3 गुना अधिक मिलेगा। इसके पहले उन्हें महज 2500 रुपए मासिक मानदेय दिए जाते थे। अब उन्हें 7500 रुपए मासिक मानदेय दिए जाएंगे। इस संदर्भ में सिविल सर्जन ने आदेश जारी किया है। यह निर्णय स्वास्थ्य निदेशालय के अनुशंसा के अनुकूल लिया गया है। स्वास्थ्य विभाग के आधिकारिक जानकारी के मुताबिक विभाग इन मानदेय कर्मियों को कोविड कार्य में भी प्रतिनियुक्ति किया था। 4 मई से यह सभी कर्मी कार्य करने से हाथ खड़े कर दिए थे। इस लिहाज से स्वास्थ्य संस्थानों में चिकित्सकीय व्यवस्था चरमरा गई थी। इसकी सूचना के बाद उच्चाधिकारियों के निर्देश पर यह आदेश जारी किया गया है। बता दें कि जिले के विभिन्न स्वास्थ्य संस्थानों में वर्षों पूर्व में ही 83 मानदेय कर्मियों की बहाली हुई थी। बाद में इन की बहाली पर ही सवाल उठा था। फिर कई दफे जांच हुई। रिपोर्ट भी मुख्यालय को भेजी गई थी। उच्च न्यायालय के आदेश के आलोक में कर्मियों से मानदेय के तौर पर सेवाएं ली जाती रही हैं। लेकिन अब तक महज 2500 मासिक ही मानदेय दिए जाते थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn